**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ** на основу члана 54. Закона о државним службеницима („Службени гласник РС“, бр. 79/05, 81-05-исправка, 82/05-исправка, 64/07 и 67/07-исправка, 116/08, 104/09, 99/14, 94/17, 95/18, 157/20 и 142/22), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС“, бр. 2/19 и 67/21) и Закључака Комисије за давање сагласности за ново запошљавање и додатно радно ангажовање код корисника јавних средстава 51 број:112-2464/2024 од 27. марта 2024. године и 51 број:112-5577/2024 од 26. јуна 2024. године, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**I Орган у коме се радно место попуњава:**

Министарство пољопривреде, шумарства и водопривреде:

Дирекција за националне референтне лабораторије, Београд - Земун, Батајнички друм бр. 7, део 10;

**II Радно место које се попуњава:**

**1. Радно место за обраду финансијске документације**, у звању референт, Група за економско-финансијске послове и послове одржавања, Дирекција за националне референтне лабораторије – 1 извршилац.

Опис послова: Припрема налоге за исплату по свим економским класификацијама; врши евиденцију, обрачун и исплату накнада, дневница и других трошкова за службена путовања државних службеника у земљи и иностранству; врши обрачун накнада по основу уговора о делу и накнада за рад комисијама; комплетира и попуњава појединачне пореске пријаве и сачињава извештаје Републичком заводу за статистику; врши пријем и евидентирање књиговодствене документације, усаглашавање и реализовање обавеза са добављачима; обавља и друге послове по налогу руководиоца Групе.

Услови: Завршена средња стручна школа у четворогодишњем трајању друштвеног, природног или техничког смера или гимназија друштвеног или природног смера, радно искуство у струци од најмање 2 године, положен државни стручни испит, као и потребне компетенције за рад на радном месту.

**Место рада**: Београд - Земун, Батајнички друм бр.7, део 10.

**2. Радно место за испитивање квалитета семена**, у звању самостални саветник, Лабораторија за фитосанитарна испитивања и испитивања квалитета семена, Дирекција за националне референтне лабораторије – 1 извршилац.

Опис послова: Планира и спроводи поступак валидације и стандардизације међународних дијагностичких протокола за примену у лабораторији за испитивање квалитета семена; обавља послове лабораторијских испитивања узорака на присуство фитопатогених микроорганизама и као на квалитет семена; учествује у изради процедура за набавку, припрему, дистрибуцију и одржавање референтних материјала; израђује стандардне оперативне процедуре валидације и верификације молекуларних ~~и~~ биолошких метода испитивања; води картоне опреме, израђује програме и планове валидације метода; обавља и друге послове по налогу шефа лабораторије.

Услови: Стечено високо образовање из научне области биотехничке науке - смер ратарство или смер заштита биља и прехрамбених производа или смер сточарство на основним академским студијама или у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 5 година, положен државни стручни испит, као и потребне компетенције за рад на радном месту.

**Место рада**: Београд - Земун, Батајнички друм бр.7, део 10.

**3. Радно место за подршку пословима физичко хемијских испитивања хране**, у звању млађи саветник, Лабораторија за испитивање остатака ветеринарских лекова у храни и храни за животиње, Лабораторија за физичко хемијска испитивања хране и хране за животиње, Дирекција за националне референтне лабораторије – 1 извршилац.

Опис послова: Обавља активности у вези са лабораторијским испитивањем хране применом физичко-хемијских метода анализе; примењује аналитичко-хемијске методе испитивања хране; обавља послове извршиоца процеса лабораторијских испитивања; прикупља елементе за припрему валидацију и верификацију хемијских метода испитивања хране; спроводи интерне провере опреме; учествује у пријему и инсталацији опреме; прикупља елементе за припрему процедура за успостављање система квалитета и периодичних и годишњих извештаја о реализацији рада Лабораторије; обавља и друге послове по налогу руководиоца Лабораторије.

Услови: Стечено високо образовање из научне области хемијске науке – одсек хемија или одсек биохемија или из научне области физичко-хемијске науке (дипл. физикохемичар, дипл. физикохемичар - мастер, дипл. физикохемичар - специјалиста, струк. физикохемичар - специјалиста) или из научне области технолошко инжењерство смер прехрамбена технологија - смер прехрамбена технологија или смер биохемијско инжењерство и биотехнологија на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама односно на основним студијама у трајању од најмање четири године или специјалистичким студијама на факултету, најмање једна година радног искуства у струци или најмање 5 година радног стажа у државним органима, положен државни стручни испит, као и потребне компетенције за рад на радном месту.

**Место рада**: Београд - Земун, Батајнички друм бр.7, део 10.

**4. Радно место за физичко хемијска испитивања хране и испитивање присуства контаминената у храни и храни за животиње**, у звању виши саветник, Лабораторија за испитивање контаминената у храни и храни за животиње, Лабораторија за физичко хемијска испитивања хране и хране за животиње, Дирекција за националне референтне лабораторије – 1 извршилац.

Опис послова: Израђује и уводи стандардне оперативне процедуре, спроводи поступке валидације и верификације метода испитивања присуства остатака пестицида, тешких метала, микотоксина, бактеријских токсина и других штетних материја у храни; обавља послове лабораторјских испитивања хране применом инструменталних метода анализе; спроводи интерене провере опреме; учествује у организацији тестова потврде, набавци, одржавању и дистрибуцији референтног и потрошног материјала; прати активности националних и међународних организација у области лабораторијских испитивања остатака загађивача у храни и храни за животиње; развија, уводи и примењује аналитичко-хемијске методе испитивања присуства остатака пестицида, остатака ветеринарских лекова, тешких метала, микотоксина, батеријских токсина и других штетних материја у храни; обавља послове аналитичара процеса лабораторијских испитивања и припрема процедуре за успостављање система квалитета и обавља послове припреме за акредитацију; учествује у организацији тестова потврде, набавци, одржавању и дистрибуцији референтног и потрошног материјала; обавља и друге послове по налогу шефа Лабораторије.

Услови: Стечено високо образовање из научне области хемијске науке – одсек хемија или из научне области физичко-хемијске науке (дипл. физикохемичар, дипл. физикохемичар - мастер, дипл. физикохемичар - специјалиста, струк. физикохемичар - специјалиста) или из научне области технолошко инжењерство - смер прехрамбена технологија или смер биохемијско инжењерство и биотехнологија на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама односно на основним студијама у трајању од најмање четири године или специјалистичким студијама на, радно искуство у струци од најмање 7 година, од чега 1 година радног искуства на пословима сарадника за физичко - хемијска испитивања; положен државни стручни испит, као и потребне компетенције за рад на радном месту.

**Место рада**: Београд - Земун, Батајнички друм бр.7, део 10.

**5. Радно место за аналитичко-хемијске методе испитивања остатака загађивача у храни и храни за животиње**, у звању самостални саветник, Лабораторија за испитивање контаминената у храни и храни за животиње, Лабораторија за физичко хемијска испитивања хране и хране за животиње, Дирекција за националне референтне лабораторије – 1 извршилац.

Опис послова: Обавља активности у вези са лабораторијским испитивањем остатака загађивача у храни и храни за животиње применом аналитичко-хемијских метода испитивања присуства остатака пестицида, остатака ветеринарских лекова, тешких метала, микотоксина, бактеријских токсина и других штетних материја; спроводи инетерне провере опреме; обавља послове аналитичара лабораторијских испитивања и стара се о правилном руковању и одржавању опреме; прикупља елементе за припрему стандардних оперативних процедура за валидацију и верификацију аналитичко - хемијских метода испитивања остатака загађивача у храни и храни за животиње; прикупља елементе за припрему процедура за успостављање система квалитета и периодичних и годишњих извештаја о реализацији рада Лабораторије; стара се о нешкодљивом уклањању узорака након анализе; спроводи мере интерне провере и мере адекватног руковања и чувања референтног материјала; обавља и друге послове по налогу шефа Лабораторије.

Услови: Стечено високо образовање из научне области хемијске науке – одсек хемија или из научне области физичко-хемијске науке (дипл. физикохемичар, дипл. физикохемичар - мастер, дипл. физикохемичар - специјалиста, струк. физикохемичар - специјалиста) или из научне области технолошко инжењерство - смер прехрамбена технологија или смер биохемијско инжењерство и биотехнологија на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама односно на основним студијама у трајању од најмање четири године или специјалистичким студијама на, радно искуство у струци од најмање 5 година, од чега 1 година радног искуства на пословима сарадника за физичко - хемијска испитивања; положен државни стручни испит, као и потребне компетенције за рад на радном месту.

**Место рада**: Београд - Земун, Батајнички друм бр.7, део 10.

**III Компетенције које се проверавају у изборном поступку:**

Сагласно члану 9. Закона о државним службеницима, кандидатима при запошљавању у државни орган, под једнаким условима, доступна су сва радна места и избор кандидата се врши на основу провере компетенција.

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

Кандидатима који учествују у изборном поступку прво се проверавају опште функционалне компетенције.

**Провера општих функционалних компетенција:**

1. „Организација и рад државних органа РС“ - провераваће се путем теста.

2. „Дигитална писменост“ - провераваће се решавањем задатака (практичним радом на рачунару).

3. „Пословна комуникација“- провераваће се писаном симулацијом.

**Напомена:** У погледу провере опште функционалне компетенције „Дигитална писменост“ (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), достави и тражени доказ у оригиналу или овереној фотокопији уз образац пријаве.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

**Провера посебних функционалних компетенција**:

Након пријема извештаја о резултатима провере општих функционалних компетенција, међу кандидатима који буду испунили мерила за проверу општих функционалних компетенција, вршиће се провера посебних функционалних компетенција, и то:

**За радно место под редним бројем 1:**

1. Посебна функционална компетенција за област рада административно технички послови (канцеларијско пословање; методе и технике прикупљања података ради даље обраде; технике евидентирања и ажурирања података у релевантним базама података) - провераваће се писано путем симулације;
2. Посебна функционална компетенција за област рада финансијско-материјалне послове (методе и поступци финансијског планирања, анализе и извештавања; терминологија, стандарди, методе и процедуре из области буџетског рачуноводства и извештавања) - провераваће се писано путем симулације;
3. Посебна функционална компетенција за одређено радно место прописи из делокруга радног места (Закон о платама државних службеника и намештеника и Уредба о буџетском рачуноводству) - провераваће се писано путем симулације

**За радно место под редним бројем 2:**

1. Посебна функционална компетенција за радно место – страни језик (Енглески језик ниво Б1) – провераваће се писано путем теста;

2. Посебна функционална компетенција за област рада стручно – оперативни послови (методе и технике опсервације, прикупљања и евидентирања података; технике обраде и израде прегледа података; методе анализе и закључивања о стању у области; поступак израде стручних налаза; методе и технике израде извештаја на основу одређених евиденција – провераваће се усмено путем симулације;

3. Посебна функционална компетенција за одређено радно место прописи из делокруга радног места (Закон о безбедности хране и Закон о семену и садном материјалу) – провераваће се усмено путем симулације;

4. Посебна функционална компетенција за одређено радно место, процедуре и методологије из делокруга радног места (методе испитивања чистоће семена; методе за испитивање садржаја влаге у семену; методе за испитивање клијавости семена; СРПС ИСО 17025:2017) – провераваће се усмено путем симулације.

**За радно место под редним бројем 3:**

1. Посебна функционална компетенција за област рада стручно – оперативни послови (методе и технике опсервације, прикупљања и евидентирања података; технике обраде и израде прегледа података; методе анализе и закључивања о стању у области; поступак израде стручних налаза; методе и технике израде извештаја на основу одређених евиденција) – провераваће се усмено путем симулације;

2. Посебна функционална компетенција за одређено радно место прописи из делокруга радног места (Закон о безбедности хране и Закон о ветеринарству) – провераваће се усмено путем симулације;

3. Посебна функционална компетенција за одређено радно место, процедуре и методологије из делокруга радног места (припрема узорака за методe: испитивања остатака ветеринарских лекова у храни и храни за животиње; одређивања микотоксина у храни и храни за животиње; испитивања остатака средстава за заштиту биља у храни и храни за животиње) – провераваће се усмено путем симулације.

**За радно место под редним бројем 4:**

1. Посебна функционална компетенција за радно место – страни језик (Енглески језик ниво Б1) – провераваће се писано путем теста;

2. Посебна функционална компетенција за област рада стручно – оперативни послови (методе и технике опсервације, прикупљања и евидентирања података; технике обраде и израде прегледа података; поступак израде стручних налаза;) – провераваће се усмено путем симулације;

3. Посебна функционална компетенција за одређено радно место прописи из делокруга радног места (Закон о безбедности хране, Правилник о максималним концентрацијама одређених контаминената у храни („Сл. гласник РС“ бр. 73/2024-187), Закон о средствима за заштиту биља, Правилник о максимално дозвољеним количинама остатака средстава за заштиту биља у храни и храни за животиње („Сл. гласник РС“ бр. 91/2022-1, 26/2024-37)) – провераваће се усмено путем симулације;

4. Посебна функционална компетенција за одређено радно место, процедуре и методологије из делокруга радног места (техника гасне хроматографије sa FID или ECD детектором; техника гасне хроматографије са тандем масеном спектрометријом (GC-MS/MS); техника масене спектроматрије са индукованом куплованом плазмом (ICP-MS); мултирезидуална метода одређивања остатака средстава за заштиту биља у храни и храни за животиње; метода одређивања тешких метала и елемената у у храни и храни за животиње; СРПС ИСО 17025:2017) – провераваће се усмено путем симулације.

**За радно место под редним бројем 5:**

1. Посебна функционална компетенција за радно место – страни језик (Енглески језик ниво Б1) – провераваће се писано путем теста;

2. Посебна функционална компетенција за област рада стручно – оперативни послови (методе и технике опсервације, прикупљања и евидентирања података; технике обраде и израде прегледа података; поступак израде стручних налаза;) – провераваће се усмено путем симулације;

3. Посебна функционална компетенција за одређено радно место прописи из делокруга радног места (Закон о безбедности хране, Правилник о максималним концентрацијама одређених контаминената у храни („Сл. гласник РС“ бр. 73/2024-187), Закон о средствима за заштиту биља, Правилник о максимално дозвољеним количинама остатака средстава за заштиту биља у храни и храни за животиње („Сл. гласник РС“ бр. 91/2022-1, 26/2024-37)) – провераваће се усмено путем симулације;

4. Посебна функционална компетенција за одређено радно место, процедуре и методологије из делокруга радног места (подршка за технику: течне хроматографије високих перформанси (HPLC), течне хроматографије са тандем масеном спекрометријом (LC-MS/MS) или хибридном масеном спектрометријом високе резолуције и тачне масе (LC-HRAM-MS), масене спектрометрије са индукованом куплованом плазмом (ICP-MS); подршка и припрема узорака за методе: одређивања тешких метала и елемената у у храни и храни за животиње; СРПС ИСО 17025:2017) – провераваће се усмено путем симулације.

Напомена: Ако учесник конкурса поседује важећи сертификат, потврду или други одговарајући доказ о знању енглеског језика, на траженом нивоу, и жели да на основу њега буде ослобођен тестирања компетенције знање страног језика, неопходно је да уз пријавни образац (уредно и у потпуности попуњен у делу \* Знање страних језика који су тражени конкурсом), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације о материјалима за припрему кандидата за проверу посебних функционалних комптенција могу се наћи на сајту Министарства пољопривреде, шумарства и водопривреде www.minpolj.gov.rs

**Провера понашајних компетенција:**

Понашајне компетенције (управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа и савесност, посвећеност и интегритет) - провераваће се путем психометријских тестова и интервјуа базираног на компетенцијама.

 **Интервју са комисијом и вредновање компетенција кандидата**:

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

**IV Адреса на коју се подноси попуњен образац пријаве:** Пријаве на конкурс се шаљу поштом на адресу: Министарство пољопривреде, шумарства и водопривреде, Немањина бр. 22-26, 11000 Београд, или се предају непосредно на писарници Министарства пољопривреде, шумарства и водопривреде, Немањина бр. 22-26, 11000 Београд, са назнаком „За јавни конкурс за попуњавање извршилачког радног места”.

**V Лице задужено за давање обавештења о конкурсу:** Даниела Гилезан, тел: 011/3616-284, од 10,00 до 12,00 часова.

**VI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријава:** Рок за подношење пријава је 8 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

**VIII Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима и Министарства пољопривреде, шумарства и водопривреде или у штампаној верзији на писарници Министарства пољопривреде, шумарства и водопривреде, Београд, Немањина бр. 22-26. *(Напомена: моле се кандидати да приликом попуњавања Обрасца пријаве обрате пажњу да су преузели исправан Образац пријаве који се односи на радно место на које желе да конкуришу односно да у горњем левом углу Обрасца пријаве пише тачан назив органа и радног места на које се конкурише).*

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

Пример правилно попуњеног обрасца пријаве се може погледати на блогу Службе за управљање кадровима (<https://kutak.suk.gov.rs/vodic-za-kandidate>) у одељку „Образац пријаве“.

**IX Докази које прилажу кандидати који су успешно прошли фазе изборног поступка пре интервјуа са Конкурсном комисијом:** оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**Напомена:**

Законом о општем управном поступку („Службени гласник РС“, број 18/16 и 95/18- аутентично тумачење) прописано је, између осталог, да су органи у обавези да по службеној дужности, када је то непходно за одлучивање у складу са законским роковима, бесплатно размењују, врше увид, обрађују и прибављају личне податке о чињеницима садржаним у службеним евиденцијама, осим ако странка изричито изјави да ће податке прибавити сама.

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима/уверење о положеном правосудном испиту. Потребно је да учесник конкурса у делу Изјава\* у обрасцу пријаве, заокружи на који начин жели да се прибаве његови подаци из службених евиденција.

**X Рок за подношење доказа:** Кандидати који су успешно прошли претходне фазе изборног поступка, пре интервјуа са Конкурсном комисијом биће позвани да у року од пет (5) радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се достављају на наведену адресу Министарства.

**XI Врста радног односа:** За сва радна места радни однос заснива се на неодређено време.

**XII Датум и место провере компетенција учесника конкурса у изборном поступку:**

Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступци ће се спровести, почев од 15. октобра 2024. године, о чему ће учесници конкурса бити обавештени писаним путем на адресе које су навели у својим пријавама или путем email адресе.

Провера општих функционалних компетенција, посебних функционалних компетенција и понашајних компетенција обавиће се у Служби за управљање кадровима, у Палати Србија Нови Београд, Булевар Михаила Пупина бр. 2 (источно крило). Интервју са Конкурсном комисијом ће се обавити у просторијама Службе за управљање кадровима и Министарства пољопривреде, шумарства и водопривреде. Кандидати ће о датуму, месту и времену спровођења сваке фазе изборног поступка бити обавештени на контакте (бројеве телефона или email адресе), које наведу у својим обрасцима пријаве.

**Напомене**: Као државни службеник на извршилачком радном место, може да се запосли и лице које нема положен државни стручни испит, али је дужно да га положи у прописаном року. Положен државни стручни испит није услов, нити предност за заснивање радног односа. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци. Државни службеник на пробном раду, који је засновао радни однос на неодређено време и државни службеник који је засновао радни однос на неодређено време а који нема положен државни стручни испит, полаже државни стручни испит у року од шест месеци од дана заснивања радног односа.

Неблаговремене, недопуштене, неразумљиве или непотпуне пријаве биће одбачене.

Јавни конкурс спроводе конкурсне комисије које је именовао в.д. директора Дирекције за националне референтне лабораторије.

Овај конкурс се објављује на интернет презентацији (www.minpolj.gov.rs) и огласној табли Министарствa пољопривреде, шумарства и водопривреде, на интернет презентацији Службе за управљање кадровима (www.suk.gov.rs) и на интернет презентацији, огласној табли и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.